stanford-oval/wikipedia huggingface dataset:
DIGILE
Toimintatapa

DIGILEn toiminta perustuu co-creation-ajattelulle, eli kaikki ohjelmat ja hankkeet ovat yhteishankkeita, jotka valmistellaan ja toteutetaan usean eri osapuolen voimin.
DIGILEn strategisiin tutkimusohjelmiin voivat osallistua kaiken kokoiset toimijat niin yritys- kuin tutkimusmaailmasta. Yksi ohjelma kestää 2-4 vuotta ja se pyrkii luomaan esikaupallisen vaiheen yhteyden tutkimusmaailman ja liiketoiminnan välille. Ohjelmat ovat joko yritysvetoisia, eli yritykset päättävät tutkimuksen painopisteet omien markkinatarpeittensa mukaan, tai akatemiavetoisia, joissa mennään tutkimus edellä.
Ohjelmaa valmisteltaessa luodaan yhteinen dokumentti SRIA (strategic research and innovation agenda) yritysvetoisille ohjelmille, tai SRA (strategic research agenda) akatemiavetoisille ohjelmille. Nämä dokumentit määrittelevät ohjelman painopisteet, toiminnan ja tavoitteet koko ohjelman elinkaaren ajalle.
Tällä hetkellä käynnissä on neljä ohjelmaa:
Internet of Things (IoT): esineiden internet
Data to Intelligence (D2I): tiedon jalostaminen
Digital Services: digitaaliset palvelut
Need 4 Speed (N4S): reaaliaikainen talous
Cyber Trust -ohjelma käynnistyy kevään 2015 aikana.
Tutkimusohjelmien ohella keskeinen DIGILEn toimintamuoto on yhteisöllinen palveluliiketoiminnan kehittäminen. DIGILE tarjoaa puitteet tuote- ja palveluinnovaatioiden ideoimiseen, kehittämiseen ja testaamiseen. Kehitystyötä tukevat  valmiit sopimusmallit ja rahoituskanavat. Toiminnan tavoitteena on vauhdittaa digitaalisten palveluiden kehitystä etenkin toimialoilla, jotka eivät perinteisesti ole hyötyneet ICT-teknologiasta.
Palveluliiketoiminnan kehitystyötä varten DIGILE avasi keväällä 2014 Palvelupaja FORGEn. FORGE on DIGILEn, CSC - Tieteen tietotekniikan keskuksen sekä Kainuun Etu Oy:n yhteistyönä toteutettu digitaalisten palveluiden kehitysympäristö. Muun toiminnan lisäksi DIGILE toimii Suomen ja Kiinan välisen ICT Allianssin koordinaattorina.
Aiheesta muualla

DIGILEn kotisivut
Tekes: Strategisen huippuosaamisen keskittymät (Arkistoitu – Internet Archive)
Costa Rican ravitsemuksen ja terveyden tutkimus- ja koulutuslaitos

| Costa Rican ravitsemuksen ja terveyden tutkimus- ja koulutuslaitos Instituto Costarricense de Investigación y Enseñanza en Nutrición y Salud> Tutkimuslaitoksen tiedot |
| --- | --- |
Perustettu:  1969
Sijainti:  Tres Ríos, Cartagon maakunta, Costa Rica
Pääkonttori:  Apartado 4-2250, Tres Ríos, Cartago, Costa Rica
Ministeriö:  Costa Rican terveysministeriö
Tutkimusala:  kansanterveyden tutkimus, seuranta ja koulutus
Costa Rican ravitsemuksen ja terveyden tutkimus- ja koulutuslaitos (esp. Instituto Costarricense de Investigación y Enseñanza en Nutrición y Salud, lyhennys INCIENSA) on vuonna 1969 alkunsa saanut lääketieteellinen tutkimus- ja koulutuslaitos. Se toimii pääkaupunki San Josén metropolialueen itäisessä osassa, Cartagon maakunnan Tres Ríosissa. INCIENSA on Costa Rican terveysministeriön alainen tutkimuslaitos. Se edustaa kotimaataan esimerkiksi kansainvälisessä kansanterveyslaitosten järjestössä (IANPHI).
INCIENSA toimii maassaan eräänä asiantuntijatahona covid-19-pandemiaan liittyvissä asioissa.
Aiheesta muualla

COVID-10 al día (koronapandemian tilanne) (espanjaksi) (crhoy.com)
WHO COVID-19 Dashboard: Costa Rica (englanniksi) (who.int)
Valtiollisia tai maanosan kansanterveyslaitoksia
| --- | --- |
Eurooppa:    ECDC   RIVM   ISHP   Sciensano   UKHSA   PHE   PHS   PHW   NCPHA   ISCIII   HPSC   Embætti landlæknis   ISS   GÖG   EODY   HZJZ   SPKC   SMLPC   LIH   ANSP   FHI   IPH   INSA   NIZP-PZH   Santé Publique France   INSP   Folkhälsomyndigheten   RKI   IPHS   ÚVZ SR   NIJZ   THL   BAG   SIF   SZÚ   TsHZ   NNK   RRPCEM   Rospotrebnadzor   Terviseamet 
Aasia:    IEDCR   KCDA   NIHRD   NCDC   NIHR   IPI   ICDC   NIPH   IPC   NIPH   NTsOZ   China CDC   IPH   NCPH   NHL   BPKIHS   Pakistanin terveysvirasto   PNIPH   Saudi CDC   NCID   Taiwan CDC   Thai NIH   NIHE 
Afrikka:     Africa CDC   IPA   NICD   EPHI   NMIMR   CPC   KEMRI   INRB   NCDC   IPM   IPM   INS   NCDC   IPCI   ZNPHI   IPD   NIH Somalia   PHI   NIMR   INH   IPT   UVRI 
Amerikka:    ANLIS   IAL   ISP   INCIENSA   PHAC   INS   IPK   INSP   INS   CDC 
Muut alueet:   AIHW
Huomaa: Malline on keskeneräinen, eikä toistaiseksi sisällä läheskään kaikkia kansallisia tai ylikansallisia kansanterveyslaitoksia tai -virastoja.
Colby Robak

| Colby Robak |
| --- | --- |

Henkilötiedot
Syntynyt: 24. huhtikuuta 1990 (ikä 34) Dauphin, MB, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  190 cm
Paino:  88 kg
Pelaajaura
Pääsarjaura:  2012–
Aik. seurat:  Rochester Americans (AHL) San Antonio Rampage (AHL) Florida Panthers (NHL) Anaheim Ducks (NHL) Norfolk Admirals (AHL) Stockton Heat (AHL) Utica Comets (AHL) Sport (SML) Schwenninger Wild Wings (DEL)
NHL-varaus:  46. varaus, 2008 Florida Panthers
Colby Nicky Robak (s. 24. huhtikuuta 1990 Dauphin, Manitoba, Kanada) on kanadalainen jääkiekkopuolustaja. Hän on pelannut urallaan aiemmin myös yhteensä 47 NHL-ottelua tehden neljä syöttöpistettä ja keräten 25 jäähyminuuttia.
Ura > Maajoukkueura

| Mitalit> Maa:   Kanada.Miesten jääkiekko.Alle 18-v. MM-kilpailut  | Mitalit> Maa:   Kanada.Miesten jääkiekko.Alle 18-v. MM-kilpailut  | Mitalit> Maa:   Kanada.Miesten jääkiekko.Alle 18-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Venäjä 2008 | jääkiekko |  |
Robak pelasi alle 18-vuotiaiden MM-kilpailuissa vuonna 2008, jolloin hän voitti maailmanmestaruuden.
Pelityyli

Elite Prospects -sivuston mukaan Robak on hyvällä koolla ja peliälyllä varustettu kahden suunnan puolustaja, joka luistelee ja avaa peliä hyvin. Hän kykenee pelaamaan myös varsin fyysisesti.
Muuta

Robakin pikkuveli Colton on myös pelannut jääkiekkoa puolustajana.
Via Veneto

Via Veneto
Via Veneto, koko nimeltään Via Vittorio Veneto, on Roomassa, Italiassa sijaitseva katu. Se on kaupungin keskuskatu. 1960-luvulla Via Veneto oli ilta-elämän keskuspaikka Roomassa. Kadun varrella on useita kahviloita ja muotiliikkeitä. Katu kulkee etelän Piazza Barberinista pohjoiseen Villa Borghesen puistoon saakka.
Via Veneton alueella kuvattiin vuonna 1960 ensi-iltansa saanut Federico Fellinin ohjaama Ihana elämä -elokuva.
Aiheesta muualla

Kuvia tai muita tiedostoja aiheesta Via Veneto Wikimedia Commonsissa
Vernazza

| Vernazza |
| --- | --- |

 vaakuna
 Vernazza sijaitsee La Spezian maakunnassa.
 Vernazza
 Koordinaatit: 44°08′N, 09°41′E 
Valtio:  Italia
Alue:  Liguria
Maakunta:  La Spezia
Väkiluku (2011):  939
 
 www.comune.vernazza.sp.it 
Infobox OKVirheellinen NIMI-arvo: 
Vernazza on kunta La Spezian maakunnassa, Ligurian alueella, Pohjois-Italiassa. Vernazza sijaitsee Rivieran rannikolla. Kunnassa asui 939 ihmistä joulukuussa 2011. Vernazza on yksi viidestä kylästä, jotka muodostavat Unescon maailmanperintöluetteloon kuuluvan Cinque Terren alueen.
Aiheesta muualla

Kuvia tai muita tiedostoja aiheesta Vernazza Wikimedia Commonsissa
La Spezian maakunta
Ameglia | Arcola | Beverino | Bolano | Bonassola | Borghetto di Vara | Brugnato | Calice al Cornoviglio | Carro | Carrodano | Castelnuovo Magra | Deiva Marina | Follo | Framura | La Spezia | Lerici | Levanto | Maissana | Monterosso al Mare | Ortonovo | Pignone | Porto Venere | Riccò del Golfo di Spezia | Riomaggiore | Rocchetta di Vara | Santo Stefano di Magra | Sarzana | Sesta Godano | Varese Ligure | Vernazza | Vezzano Ligure | Zignago
Consign to Oblivion

| Consign to Oblivion Epica |
| --- | --- | --- |

Studioalbumin tiedot
 Julkaistu: 21. huhtikuuta 2005
 Tuottaja(t): Sascha Paeth
 Tyylilaji: sinfoninen metalli
 Kesto: 52.35
 Levy-yhtiö: Transmission
Listasijoitukset
  12.
Epican muut julkaisut
| The Phantom Agony 2003 | Consign to Oblivion 2005 | The Score – An Epic Journey 2005 |
Singlet albumilta Consign to Oblivion
 ”Solitary Ground” Julkaistu: 25. huhtikuuta 2005  ”Quietus (Silent Reverie)” Julkaistu: 28. joulukuuta 2005
Consign to Oblivion on sinfonisen metalliyhtye Epican toinen levy, joka julkaistiin 21. huhtikuuta 2005. Albumin lyriikoissa käsitellään muun muassa mayojen korkeakulttuuria. Kappaleella ”Trois vierges” vierailee Kamelotin laulusolisti Roy Khan.
Albumi nousi Alankomaissa MegaCharts-listan sijalle 12, ja pysyi listalla yhteensä 8 viikkoa.
Kappaleet

Hunab K'u (A New Age Dawns, Prologue) – 1.43
Dance of Fate – 5.13
Last Crusade (A New Age Dawns, Pt. 1) – 4.22
Solitary Ground – 4.24
Blank Infinity – 4.01
Force of the Shore – 4.02
Quietus – 3.47
Mother of Light (A New Age Dawns, Pt. 2) – 5.56
Trois Vierges – 4.42
Another Me In Lack'ech – 4.40
Consign to Oblivion (A New Age Dawns, Pt. 3) – 9.45
Arvostelut

Allmusic:
Blabbermouth: 6.5/10
Aiheesta muualla

Consign to Oblivion Discogsissa. (englanniksi)
Albumi Consign to Oblivion Encyclopaedia Metallum -sivustolla (englanniksi)
Valtakunnallinen kalastuspäivä

Valtakunnallisen kalastuspäivän logo vuonna 2008
Valtakunnallisen kalastuspäivän järjestämisestä teki aloitteen vuonna 2005 Eduskunnan kalakerhon puheenjohtaja, kansanedustaja Erkki Pulliainen. Eduskunnan kalakerho yhdessä Suomen Vapaa-ajankalastajien Keskusjärjestön, maa- ja metsätalousministeriön kala- ja riistaosaston, Kalatalouden Keskusliiton, Suomen Ammattikalastajaliiton, kalastusvälinevalmistajien ja -maahantuojien sekä kalastusalan lehtien kanssa on mukana järjestämässä kalastuspäivää. Valtakunnallista kalastuspäivää rahoittaa maa- ja metsätalousministeriö kalastuksenhoitomaksuvaroista.
Historia

Ensimmäistä valtakunnallista kalastuspäivää vietettiin 30. elokuuta 2006. Sen teemana oli ”Lähikalastus”. Teeman hengessä tapahtumat järjestettiin paikkakuntien lähikalastusalueilla. Eri puolilla Suomea järjestettiin yli 40 tapahtumaa, joissa vieraili arviolta 16 000 kalastuksen ystävää. Heistä pääosa oli koululaisia. Päätapahtuma oli Helsingin Töölönlahdella. Vuoden 2006 järjestelyistä vastasi Suomen Vapaa-ajankalastajien Keskusjärjestö.
Vuoden 2007 järjestettävän Valtakunnallisen Kalastuspäivän teemana oli ”Lähikala”. Koululaisille suunnatun tapahtuman tavoitteena oli kertoa lähivesiltä pyydetyn kalan terveellisyydestä ja kalan kestävästä käytöstä. Aluetapahtumia oli noin 30 ja niissä vieraili yhteensä noin 10 000 kävijää.  Päätapahtuma järjestettiin Helsingin Vanhankaupunginkoskella. Järjestelyistä vastasi Kalatalouden Keskusliitto.
Vuoden 2008 järjestelyistä vastasi jälleen Suomen Vapaa-ajankalastajien Keskusjärjestö. 27. elokuuta pidetyn päivän teemana oli ”Kalassa hyvässä seurassa”. Teema viestitti mm. että kalastaa voi hyvässä seurassa ja neuvoja saa kalaseurasta, ja että kala on hyvää ja terveellistä seuraa myös ruokapöydässä. Tapahtumia järjestettiin ainakin 54:llä paikkakunnalla ja ne keräsivät yli 18 100 kävijää, joista noin 80% oli lapsia ja nuoria. Vuoden 2008 päätapahtuma järjestettiin Oulussa.
2011 Tarjoa tuoretta!
2010 Tarraa vapaan!
2009 Bongaa Fisu!
2008 Kalassa hyvässä seurassa
2007 Lähikala
2006 Lähikalastus
Kohderyhmät, tavoitteet ja ajankohta

Valtakunnallisen kalastuspäivän kohderyhmänä ovat pääosin olleet Suomen peruskoulut. Päivän tavoitteena on ollut saada lapset ja nuoret kalaan ja edistää monipuolista kalastusta, kalojen käsittelyä ja käyttöä. Valtakunnallinen kalastuspäivä tarjoaa koulupäivän aikana mahdollisuuden tutustua yhteen suosituimmista suomalaisista luontoharrastuksista. Kalastuspäivä vietetään vuosittain elokuun viimeisenä keskiviikkona.
Aiheesta muualla

Suomen Vapaa-ajankalastajien Keskusjärjestön kotisivut
Vantaan Vesi

| Vantaan Vesi |
| --- | --- |
Yritysmuoto:  Kunnallinen liikelaitos
Perustettu:  1957
Lakkautettu:  2009
Toimitusjohtaja:  Pertti Heinonen (viimeinen)
Kotipaikka:  Vantaa
Toiminta-alue:  Vantaalla
Liikevaihto:  32,8 milj. € (2006)
Liikevoitto:  -0,1 milj. € (2006)
Henkilöstö:  78 (2006)
Emoyhtiö:  Vantaan kaupunki
Omistaja:  Vantaan kaupunki 100%
Kotisivu:  http://www.vantaa.fi/vantaanvesi/
Infobox OKNimi-testi OK: 
Vantaan Vesi oli Vantaan kaupungin omistama kunnallinen liikelaitos, joka vastasi Vantaan vesihuollosta. Kaupungin organisaatiossa Vantaan Vesi kuului keskushallinnon toimialaan. Pääkaupunkiseudun vedenhankinta ja käsittely sekä jätevedenkäsittely ja johtaminen hoidettiin seudullisena yhteistyönä (Helsinki, Vantaa, Espoo). Vantaa oli osakkaana Pääkaupunkiseudun Vesi Oy:ssä, jonka tehtävänä oli hankkia ja toimittaa raakavettä Päijänteestä pääkaupunkiseudun kunnille.
Kunnallinen vesi- ja viemärilaitostoiminta Helsingin maalaiskunnan alueella alkoi syksyllä 1957, jolloin Valkealähteen vedenottamo otettiin käyttöön.
Vantaan Veden toiminta itsenäisenä liikelaitoksena loppui vuoden 2010 alussa, jolloin Espoon, Helsingin, Kauniaisten ja Vantaan kaupunkien vesilaitokset yhdistyivät YTV:n jätehuollon sekä seutu- ja ympäristötiedon kanssa Helsingin seudun ympäristöpalveluiksi (HSY). Kuntayhtymän vesihuollosta huolehtii HSY Vesi.
Verkosto

Vantaan kaupungin asukkaista noin 97 % oli Vantaan Veden verkoston piirissä. Verkostoon liittyneitä käyttöpaikkoja oli 19036 kappaletta (2006). Kunnossapidettävää jakeluverkostoa liikelaitoksella oli yhteensä 706 kilometriä (2006). Kunnossapidettäviä jätevesiviemäreitä liikelaitoksella oli yhteensä 667 kilometriä (2006). Kunnossapidettäviä hulevesiviemäreitä (sadevesi) liikelaitoksella oli 396 kilometriä (2006). Verkostoon pumpatun veden kokonaismäärä oli 17,0 miljoonaa kuutiota, josta 94% pumpattiin Vantaan verkostoon Helsingin Veden Pitkäkosken vedenkäsittelylaitokselta. Pitkäkoskelle raakavesi johdettiin tunnelia pitkin Päijänteestä. Vantaan Vedellä oli kaksi omaa pohjavedenottamoa: Valkealähde ja Kuninkaanlähde. Pohjavettä pumpattiin niistä verkostoon yhteensä 1,0 miljoonaa kuutiota eli 6 % kokonaistarpeesta.  
Valkoisenlähteen vedenottamo on kuitenkin ollut pois käytöstä 11.4.2008 alkaen, koska raakaveden torjunta-ainepitoisuus ylitti tuolloin Sosiaali- ja terveysministeriön asetuksen 461/2000 mukaiset raja-arvot. Ottamo pysyy suljettuna toistaiseksi, koska torjunta-aineiden määrää laskeva aktiivihiililaiteisto nostaisi veden hintaa, ja korvaavaa puhdasta vettä on saatavilla Pitkäkosken puhdistamolta edullisemmin. Ottamo pidetään kuitenkin käyttökunnossa poikkeusolojen vedentarpeita varten.
Vantaan Vesi myös johti jätevedet puhdistettavaksi Espoon Veden Suomenojan puhdistamolle ja Helsingin Veden Viikinmäen puhdistamolle.
Vantaan Vedellä oli 4 vesitornia.
Talous

Vantaan Vesi oli yksi Vantaan kaupungin 11 pilottiyksiköstä, joissa otettiin käyttöön tulospalkkiojärjestelmä vuoden 2005 alusta. Vantaan vesi on lainannut pääomaa noin 75 miljoonaa euroa kaupungilta, jota se lyhentää vuosittain ja josta se maksaa korkoa takaisin Vantaan kaupungille. Vuonna 2006 liikelaitos tuloutti kaupungille korvausta peruspääomasta ja korkoa kaupungin lainasta yhteensä 10,7 miljoonaa euroa.
Vanhojen neuvosto (Ranska)

Vanhojen neuvosto (ransk. Conseil des Anciens) oli Ranskan kaksikamarisen parlamentin ylempi kamari vuosina 1795–1799. Alempi kamari oli nimeltään viidensadan neuvosto (Conseil des Cinq-Cents).
Vanhojen neuvosto luotiin vuoden III perustuslailla. Siihen kuului 250 edustajaa, joiden oli oltava vähintään 40-vuotiaita ja naimisissa olevia tai leskiä. Lait vaativat parlamentin molempien kamarien hyväksynnän, mutta vanhojen neuvosto ei saanut tehdä lakialoitteita eikä muutoksia viidensadan neuvoston hyväksymiin lakeihin. Vanhojen neuvosto valitsi suljetulla lippuäänestyksellä viisihenkisen direktoriohallituksen jäsenet viidensadan neuvoston laatimalta kymmenen nimen ehdokaslistalta. Molempien kamarien edustajista valittiin vaaleissa aina kolmasosa kerrallaan vuoden välein. Ensimmäiset vaalit olivat 12. lokakuuta 1795. Kaksi kolmasosaa ensimmäisistä edustajista tuli toimintansa lopettaneesta kansalliskonventista.
Vanhojen neuvosto kokoontui Pariisissa Tuileries’n puiston viereisessä niin sanotussa Maneesin salissa tammikuuhun 1799 saakka, sen jälkeen Palais Bourbonissa. Sekä vanhojen neuvosto että viidensadan neuvosto lakkautettiin marraskuussa 1799 brumairekuun 18. päivän vallankaappauksen seurauksena.
Viikin kartano

Viikin kartano on kolmen suomalaisen kartanon nimi:
Viikin kartano, Nokialla
Viikin kartano, Helsingissä
Viikin eli Wijkin kartano, Kemiönsaarella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Viikin kartano”, voi hakea sivunnimihaulla, laajalla sivunnimihaulla tai tekstihaulla.
Viikin puistosilta

Kehä I:n ylittävä Viikin puistosilta.
Viikin puistosilta on Helsingissä Viikin ja Kivikon yhdistävä silta. Se on 117 metriä pitkä ja ylittää Kehä I:n noin kymmenen metrin korkeudessa. Sillan reunoille on istutettu pensaita ja puita. Puistosiltaa oli kaavailtu Viikin asuinalueen suunnitteluvaiheessa 1990-luvulla.
Silta avattiin yleisölle elokuussa 2016. Se on tarkoitettu kävelijöille ja pyöräilijöille.
Dasarath Deb

| Dasarath Deb |
| --- | --- |

Tripuran pääministeri
 10. huhtikuuta 1993 – 11. maaliskuuta 1998  
Edeltäjä:  Samir Ranjan Barman
Seuraaja:  Manik Sarkar
Henkilötiedot
Syntynyt: 2. helmikuuta 1916 Khowai, Tripura
Kuollut: 14. lokakuuta 1998 (82 vuotta)
Tiedot
Puolue:  Intian kommunistinen puolue (marxilainen)
Dasarath Deb (2. helmikuuta 1916 – 14. lokakuuta 1998) oli intialainen poliitikko, joka toimi Tripuran pääministerinä vuosina 1993–1998. Hän oli parlamentaarikko Lok Sabhassa neljä kautta vuosina 1952–1957, 1957–1962, 1962–1967 ja 1971–1977. Vuoden 1977 jälkeen hän siirtyi valtakunnanpolitiikasta Tripuran paikallispolitiikkaan vaikuttaen osavaltioparlamentissa noin 20 vuoden ajan. Hänet muistetaan myös Intian alkuperäisväestön eli adivasien oikeuksien puolesta taistelleena koulutusaktivistina, joka perusti 488 koulua vuosina 1945–1947. Hän oli ensimmäinen Tripuran adivasiheimoihin kuuluva pääministeri.
Deb syntyi köyhään adivasiperheeseen Khowain kylässä. Hänen alkuperäinen sukunimensä oli Debbarma, jonka hän adivasikriitikoidensa pettymykseksi vaihtoi myöhemmin bengalilaisempaan muotoon Deb. Hän otti 1940-luvulla tehtäväkseen adivasien koulutustilanteen parantamisen Janasikhya Samiti -koulutusjärjestön kautta. Tripuran kuningas suhtautui järjestöön kriittisesti, mikä pakotti Debin jatkamaan toimintaa laittomasti. Koulutusjärjestö jatkoi toimintaansa Tripura Rajya Mukti Parishadin nimellä aseellisesti. Järjestö laski aseensa vuonna 1949, jolloin Tripuran kuningaskunta liittyi osaksi Intiaa. Deb siirtyi Intian kommunistisen puolueen jäseneksi yhdessä tukijoidensa kanssa.
Vuonna 1952 Deb äänestettiin Intian parlamentin alahuoneeseen eli Lok Sabhaan Itä-Tripuran vaalipiiristä. Aikaisemman toimintansa vuoksi hänestä oli tehty pidätysmääräys, joka hallituksen tuli kumota kun hänet valittiin parlamentaarikoksi. Hänet äänestettiin kahdelle peräkkäiselle jatkokaudelle vuosina 1957 ja 1962 sekä 1971. Ainoan vaalitappionsa hän koki vuoden 1967 parlamenttivaaleissa. Intian kommunistisen puolueen jakauduttua kahtia vuonna 1964 hän siirtyi Intian marxilaisen kommunistisen puolueen eli CPI(M):n jäseneksi. Vuoden 1977 jälkeen hän siirtyi valtakunnanpolitiikasta Tripuran paikallispolitiikkaan. Hänet äänestettiin Tripuran osavaltioparlamentin lainsäätäjäksi neljälle peräkkäiselle kaudelle vuosina 1978–1993. Nripen Chakrabortyn johtaman ensimmäisen osavaltiohallituksen aikana Deb oli koulutusministeri. Chakrabortyn toisella pääministerikaudella hänet valittiin varapääministeriksi.
Kommunistit menettivät Tripuran hallinnan vuonna 1988, jolloin Intian kongressipuolue voitti osavaltiovaalit. Samana vuonna Deb valittiin CPI(M):n Tripuran yksikön johtajaksi. Vuonna 1993 hänen johtamansa puolue voitti vaaleissa, minkä seurauksena hänet valittiin Tripuran pääministeriksi. Hän jatkoi tehtävässä vuoteen 1998, kunnes kautensa päätyttyä ei terveyssyistä asettunut enää ehdolle silloisissa vaaleissa.
Verihelttaseitikki

| Verihelttaseitikki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Cortinariaceae
Suku::  Seitikit Cortinarius
Laji::  semisanguineus
Kaksiosainen nimi
 Cortinarius semisanguineus  (Fr.) Gillet 
Katso myös
   Verihelttaseitikki Commonsissa 
Infobox OKNimi-testi OK: 
Verihelttaseitikki (Cortinarius semisanguineus) on punaruskea tai joskus oliivinsävyinen seitikkilaji. Heltat ovat verenpunaiset, jalka kellertävä.
Verihelttaseitikillä värjättyä villalankaa
Ulkonäkö ja koko

Verihelttaseitikin lakki on nuorena kellomainen, myöhemmin kuperaksi laakeneva, sen keskellä on yleensä matala kohouma. Pinta on päältä kuivapintainen, hienosäikeinen, himmeän kellanruskea ja siinä voi olla myös oliivinvihreitä sävyjä. Heltat josta laji onkin hyvin helppo tuntea, ovat melko tiheässä, nuorina, nimensä mukaisesti, verenpunaiset ja vanhemmiten kun itiöt kypsyvät ruskeanpunaiset. Jalka suhteellisen pitkä ja hoikka, ruskeankeltainen, tyvestä punertava, himmeän kiiltävä, siinä on melko heikosti erottuvia, ruskeankeltaisia seittivöitä. Kasvuaika on elo–syyskuussa.
Kasvupaikka ja elinympäristö

Verihelttaseitikki on hyvin yleinen kuivissa kangasmetsissä ja tuoreemmillakin kankailla, ja toisinaan se on mäntykankaiden runsain sienilaji. Se on männyn mykorritsasieni.
Käyttö

Veriseitikkiryhmän sienet voivat aiheuttaa vatsakipuja, joten niitä ei suositella ruokakäyttöön. Verihelttaseitikki on kuitenkin hyvä sieni värjäykseen ja siitä saadaan punaisia ja oransseja värejä.
Aiheesta muualla

Pinkka[vanhentunut linkki]
Cortinarius semisanguineus, verihelttaseitikki @ Natural Fungi in Finland
Tattisoppaa ja uusi tuttavuus, verihelttaseitikki
Verihelttaseitikki, (blogi) Hattis harrastaa: Cortinarius semisanguineus
Suomen Sieniseura: Sienivärjäys
Suomen Luonto: Seitikit värjäyspataan
Uudenmaan Pelastusliitto

Uudenmaan Pelastusliitto ry (UPL) - Nylands Räddningsförbund rf. on pelastusalan kattojärjestö Uudenmaan alueella toimiville, paloturvallisuustyön ja väestönsuojelutyön rekisteröidyille yhdistyksille. UPL perustettiin 1952 yhdistämään vapaaehtoinen väestönsuojelu- ja paloturvallisuustyö Uudellamaalla. UPL on yleishyödyllinen kansalaisjärjestö, jonka tavoitteena on edistää uusimaalaisten omatoimista varautumista ihmisten, omaisuuden ja ympäristön turvaamiseen normaali- ja poikkeusoloissa. 
Toimintaamme kuuluu sopimuspalokuntien koulutus sekä turvallisuuskoulutus niin yksityisille henkilöille, yhteisöille että yrityksille. Järjestöpuolella toimintamuotojamme ovat yleinen palokuntatoiminta sekä palokuntien nais-, nuoriso - ja veteraanityö. Jäsenpalokuntia UPL:lla on Uudenmaan ja Helsingin alueelta yli sata.
UPL:n tärkeimmät yhteistyökumppanit ovat Uudenmaan pelastuslaitokset (LUP, KUP ja IUP).
UPL kuuluu jäsenjärjestönä Suomen Pelastusalan Keskusjärjestöön (SPEK). SPEK-ryhmään kuuluu 13 alueellista pelastusliittoa, jotka mm. tuottavat pelastustoimen koulutusta ja kehittävät alueensa turvallisuutta valistaen ja neuvoen.
UPL:n toimisto sijaitsee Vantaalla osoitteessa Vapaalantie 2 A 7, 01650 Vantaa.